smcproject/ml-wiki-sentences huggingface dataset:
2006 ൽ മലയാള ടെലിവിഷൻ പരമ്പരകളിലേക്ക് വിനയ വീണ്ടും തിരിച്ചു വന്നു.
വിനയ ജനിച്ചതും വളർന്നതും കർണ്ണടകയിലെ ഉഡുപ്പിയിലാണ്.
ടെലിവിഷൻ സംവിധായകനായ ജ്യോതിപ്രകാശ് ആണ് ഭർത്താവ്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വിനയ പ്രസാദ്
വിനയ് കടിയാർ ഇംഗ്ലീഷ് വിലാസം https://ml.wikipedia.org/wiki/Vinay_Katiyar
തീവ്ര ഹൈന്ദവ സംഘടനയായ വിശ്വഹിന്ദുപരിഷത്തിന്റെ യുവജനവിഭാഗമായ ബജ്റംഗ് ദള്ളിന്റെ സ്ഥാപക പ്രസിഡണ്ടാണ് വിനയ് കടിയാർ .
ഭാരതീയ ജനതാ പാർട്ടിയുടെ ദേശീയ ജനറൽ സെക്രട്ടരിയായി പ്രവർത്തിച്ചിട്ടുണ്ട്.
ഇപ്പോൾ ഉത്തർപ്രദേശിൽ നിന്നുള്ള രാജ്യസഭാംഗമാണ് .
വിധു വിൻസന്റ് ഇംഗ്ലീഷ് വിലാസം https://ml.wikipedia.org/wiki/Vidhu_vincent
മലയാള ചലച്ചിത്ര സംവിധായികയും മാധ്യമ പ്രവർത്തകയുമാണ് വിധു വിൻസന്റ്.
2016 ൽ കേരള രാജ്യാന്തര ചലച്ചിത്രമേളയിൽ മലയാളം സിനിമക്കുള്ള ഫിപ്രസി അവാർഡും മികച്ച നവാഗതസംവിധായികക്കുള്ള രജത ചകോരവും നേടി.
മലയാളചലച്ചിത്ര സംവിധാനത്തിന് സംസ്ഥാന പുരസ്‌കാരം നേടുന്ന ആദ്യ വനിതയാണ് വിധു.
യാത്രാവിവരണ ഗ്രന്ഥത്തിനു നൽകുന്ന 2020-ലെ കേരള സാഹിത്യ അക്കാദമി പുരസ്കാരം, ദൈവം ഒളിവിൽ പോയ നാളുകൾ എന്ന ഗ്രന്ഥത്തിനു ലഭിച്ചു.
വിമലഹൃദയം ഗേൾസ് ഹൈ സ്കൂളിൽ പ്രാഥമിക വിദ്യാഭ്യാസം പൂർത്തിയാക്കി.
തിരുവനന്തപുരത്ത് നിന്ന് ബിരുദം കരസ്ഥമാക്കിയതിനൊപ്പം ഐ.എ.എസ്. നും പരിശീലിച്ചിരുന്നു.
സി. ഡിറ്റിൽ നിന്ന് പൊസ്റ്റ്ഗ്രാജുവേറ്റ് ഡിപ്ലോമ ഇൻ സയൻസസ് ആൻഡ് ഡവലപ്മെന്റ് കമ്മ്യൂണിക്കേഷൻ ചെയ്തു.
അക്കാലത്ത് ഡോക്കുമെന്ററികളോട് ഇഷ്ടം തോന്നിത്തുടങ്ങിയിരുന്നു.
ഏഷ്യാനെറ്റ് ന്യൂസിലും മീഡിയവൺ ടിവിയിലും മാധ്യമ പ്രവർത്തകയായിരുന്നു.   'ദ കാസ്റ്റ് ഓഫ് ക്ലീൻലിനെസ്' എന്ന പേരിൽ 2014 ൽ   അവതരിപ്പിച്ച ഡോക്യുമെന്ററിയുടെ തുടർച്ചയായി സംവിധാന ചെയ്ത മാൻഹോൾ നിരവധി പുരസ്കാരങ്ങൾക്കർഹമായി.
ചലച്ചിത്രങ്ങൾ Year Film Notes Ref. 2014 വൃത്തിയുടെ ജാതി ഡോക്യുമെന്ററി 2015 നാടകാന്ത്യം ഹൃസ്വ ചിത്രം മികച്ച സംവിധായികയ്ക്കും മികച്ച തിരക്കഥാകൃത്തിനിമുള്ള കേരള സ്റ്റേറ്റ് ടെലിവിഷൻ ആൻഡ് ജേർണലിസം അവാർഡ് കരസ്ഥമാക്കി 2016 മാൻഹോൾ മികച്ച ചിത്രത്തിനുള്ള കേരള സംസ്ഥാന ചലച്ചിത്ര പുരസ്‌കാരം മികച്ച സംവിധായകനുള്ള കേരള സംസ്ഥാന ചലച്ചിത്ര പുരസ്‌കാരം മികച്ച നവാഗത സംവിധായിക, ഐഎഫ്എഫ്കെ മികച്ച മലയാള സിനിമയ്ക്കുള്ള ഫിപ്രസി പുരസ്‌കാരം, ഐഎഫ്എഫ്കെ 2019 സ്റ്റാൻഡ് അപ് ചലച്ചിത്രം 2020 വിമോചനത്തിന്റെ പാട്ടുകാർ ഹൃസ്വ ചിത്രം ഒരു നദിയുടെ പുനർജനി ഡോക്യുമെന്ററി 2021 വൈറൽ സെബി ചലച്ചിത്രം കൃതികൾ ദൈവം ഒളിവിൽ പോയ നാളുകൾ (യാത്രാവിവരണം) പുരസ്കാരങ്ങൾ
2016 ൽ കേരള രാജ്യാന്തര ചലച്ചിത്രമേളയിൽ ,  മലയാളം സിനിമക്കുള്ള ഫിപ്രസി അവാർഡും മികച്ച നവാഗതസംവിധായികക്കുള്ള രജത ചകോരവും   നേടി.
2016ലെ കേരളസംസ്ഥാന ചലച്ചിത്ര പുരസ്കാരത്തിൽ മികച്ച ചലച്ചിത്രത്തിനുള്ള പുരസ്കാരവും മികച്ച സംവിധായുകയ്ക്കുള്ള പുരസ്കാരവും നേടി.
2020-ലെ കേരള സാഹിത്യ അക്കാദമി പുരസ്കാരം അവലംബം Vidhu Vincent എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ {{ cite web }} :  CS1 maint: bot: original URL status unknown ( link ) ↑ {{ cite news }} :  CS1 maint: bot: original URL status unknown ( link ) ↑ {{ cite news }} : Check date values in: | date= ( help ) പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വിധു വിൻസന്റ്
വിനത ഇംഗ്ലീഷ് വിലാസം https://ml.wikipedia.org/wiki/Vinata
ഹിന്ദു ഐതിഹ്യത്തിൽ ദക്ഷപ്രജാപതിയുടെ പുത്രിയും കശ്യപന്റെ പത്നിയുമാണ് വിനത (विनत).
അരുണൻ , ഗരുഡൻ എന്നിവർ വിനതയുടെ പുത്രൻമാരാണ്.
കശ്യപൻ തന്റെ പത്നിമാരായ കദ്രുവിനോടും വിനതയോടും എങ്ങനെയുള്ള സന്താനങ്ങളെയാണവശ്യമെന്ന് തിരക്കുന്നു.
വിനതയാവട്ടെ കദ്രുവിന്റെ ആയിരം പുത്രന്മാരെക്കാൾ ശക്തരായ രണ്ടു മക്കളെ ആവശ്യപ്പെടുന്നു.
തുടർന്ന് വിനതയ്ക്കുണ്ടാവുന്ന രണ്ട് അണ്ഡങ്ങൾ കാലമേറെയായിട്ടും വിരിയാത്തതു കണ്ട് അക്ഷമ മൂത്ത് വിനത ഒരു മുട്ട പൊട്ടിക്കുന്നു.
അതിൽ നിന്നും പകുതി മാത്രം വളർന്ന അരുണൻ ജന്മമെടുക്കുന്നു.
അക്ഷമ കാണിച്ച അമ്മയെ കദ്രുവിന്റെ ദാസിയാവട്ടെ എന്നു ശപിച്ച് അരുണൻ പോകുന്നു.
രണ്ടാമത്തെ മുട്ട വിരിഞ്ഞുണ്ടായ പുത്രനാണ് ഗരുഡൻ (സുപർണ)..
അതിനിടെ കദ്രുവുമായി ഒരു പന്തയത്തിലേർപ്പെടുന്ന വിനത നാഗങ്ങളുടെ ചതിപ്രയോഗം കാരണം തോറ്റ് കദ്രുവിന്റെ ദാസിയായി മാറുന്നു.
ദാസ്യം ഒഴിവാക്കാനായി നാഗങ്ങളുടെ ആവശ്യപ്രകാരം അമൃത് കൈക്കലാക്കാൻ ശ്രമിക്കുന്നതിനിടെ ഇന്ദ്രനെ തോൽപ്പിക്കുന്നു.
അമ്മയെ ദാസ്യവൃത്തിയിൽ നിന്നും മോചിപ്പിക്കുന്നു.
അവലംബം ↑ http://haindhavam.com/?q=node/580
വിനയ് കുമാർ നന്ദികൂരി
ഒരു ഇന്ത്യൻ രോഗപ്രതിരോധശാസ്ത്രജ്ഞനും ബയോടെക്നോളജിസ്റ്റും നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിലെ ശാസ്ത്രജ്ഞനുമാണ് വിനയ് കുമാർ നന്ദികൂരി (മാർച്ച് 1, 1969).
അദ്ദേഹത്തിൻ്റെ ക്ഷയത്തിന്റെ കാരണഹേതുവായ മൈകോബാക്ടീരിയം റ്റ്യൂബർക്കുലോസിസിന്റെ കിനസെ- മീഡിയേറ്റഡ് സിഗ്നലിങ്ങ് നെറ്റ്വർക്കിന്റെ പഠനം പ്രശസ്തമാണ്.
ബോംബെയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് ബയോടെക്നോളജിയിൽ ബിരുദാനന്തര ബിരുദവും ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ നിന്ന് പിഎച്ച്ഡിയും നേടിയ നന്ദികൂരി വിർജീനിയ യൂണിവേഴ്‌സിറ്റി , ടെക്‌സസ് എ എം യൂണിവേഴ്‌സിറ്റി എന്നിവയിൽ പോസ്റ്റ് ഡോക്ടറൽ ജോലി ചെയ്തു.
ശാസ്ത്രീയ ലേഖനങ്ങളുടെ ഓൺലൈൻ ശേഖരണമായ റിസർച്ച് ഗേറ്റ് അവയിൽ 58 എണ്ണം പട്ടികപ്പെടുത്തിയിട്ടുണ്ട്.
2010 ൽ ബയോ സയൻസസിന് നൽകിയ സംഭാവനകൾക്ക് ഇന്ത്യൻ ഗവൺമെന്റിന്റെ ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ബയോടെക്നോളജി വകുപ്പ് കരിയർ ഡവലപ്മെന്റിനുള്ള ദേശീയ ബയോസയൻസ് അവാർഡ് അദ്ദേഹത്തിന് നൽകി.
ഗുഹ റിസർച്ച് കോൺഫറൻസിലെ അംഗവും നാഷണൽ അക്കാദമി ഓഫ് സയൻസസിലെ തിരഞ്ഞെടുക്കപ്പെട്ട ഫെലോയുമായ അദ്ദേഹത്തിന് 2009 ൽ നാസി-സ്കോപ്പസ് യംഗ് സയന്റിസ്റ്റ് അവാർഡ് ലഭിച്ചു.
തിരഞ്ഞെടുത്ത ഗ്രന്ഥസൂചിക Lochab, S., Singh, Y., Sengupta, S. Nandicoori, V. K. (2020) Mycobacterium tuberculosis exploits host ATM kinase for survival advantage through SecA2 secretome.
eLife Mar 30;9.
pii: e51466.
doi: 10.7554/eLife.51466.
Kaur, P., Rausch, M., Malakar, B., Watson, U., Damle, N. P., Chawla, Y., Srinivasan, S., Sharma, K., Schneider, T., Jhingan, G. D., Saini, D., Mohanty, D., Grein, F Nandicoori, V. K. (2019) LipidII Interaction with specific residues of  Mycobacterium tuberculosis PknB extracytoplasmic domain governs its optimal activation.
Nature Communications 10, 1231 doi: 10.1038/s41467-019-09223-9.
Soni, V., Upadhyay, S., Suryadevara, P., Samla, G., Singh, A., Yogeeswari, P., Sriram, D. Nandicoori, V. K. (2015) Depletion of M. tuberculosis GlmU from infected murine lungs effects the clearance of the pathogen.
Plos Pathogens 11, e1005235 Jain, P., Malakar, B., Khan, M.Z., Lochab, S., Singh, A. Nandicoori, V. K. (2018) Delineating FtsQ mediated regulation of cell division in Mycobacterium tuberculosis.
293(32):12331-12349.
Arora, D., Chawla, Y., Malakar, B., Singh, A. Nandicoori, V.K.  (2018) The transpeptidase PbpA and non-canonical transglycosylase RodA of Mycobacterium tuberculosis play important roles in regulating bacterial cell lengths.
293, 6497-6516.
Khan, M.Z., Bhaskar, A., Upadhyay, S., Kumari, P., Ramani, R.S., Jain, P., Singh, A., Kumar, D., Bhavesh, N.S. Nandicoori, V. K. (2017) Protein kinase G confers survival advantage to Mycobacterium tuberculosis.
292, 16093-16108.
Sharma, A. K., Arora, D., Singh, L.K., Gangwal, A., Sajid, A., Molle, V., Singh, Y. Nandicoori, V. K. (2016) Serine/threonine protein phosphatase PstP of Mycobacterium tuberculosis is necessary for accurate cell division and survival of pathogen.
291, 24215-24230 Nagarajan, S. N., Upadhyay, S., Chawla, Y., Khan, S., Naz, S., Subramanian, J., Gandotra, S. Nandicoori, V. K. (2015) Protein kinase A (PknA) of Mycobacterium tuberculosis is independently activated and is critical for growth in vitro and survival of the pathogen in the host.
290, 9626-9645.
Rajanala, K., Sarkar, A., Jhingan, G. D., Priyadarshini, R., Jalan, M., Sengupta, S. Nandicoori, V. K. (2014) Phosphorylation of nucleoporin Tpr governs its differential localization and is required for its mitotic function.
J Cell Science.
127, 3505-3520.
Chawla, Y., Upadhyay, S., Khan, S., Nagarajan, S. N., Forti, F. Nandicoori, V.K. (2014) Protein Kinase B (PknB) of Mycobacterium tuberculosis is essential for growth of the pathogen in vitro as well as for survival within the host.
289, 13858 – 13875.
ഇതും കാണുക Serine/threonine-specific protein kinase Phosphorylation അവലംബം പുറത്തേക്കുള്ള കണ്ണികൾ
യൂബ സിറ്റി
യൂബ സിറ്റി അമേരിക്കൻ ഐക്യനാടുകളിലെ വടക്കൻ കാലിഫോർണിയയിലെ ഒരു നഗരവും കാലിഫോർണിയയിലെ സറ്റർ കൌണ്ടി യുടെ കൌണ്ടിസീറ്റ് ആസ്ഥാനവുമാണ്.
2010 ലെ യു.എസ്. സെൻസസ് പ്രകാരം ഈ നഗരത്തിലെ ജനസംഖ്യ 64,925 ആയിരുന്നു.
സറ്റർ കൌണ്ടിയുടെ യൂബ കൌണ്ടി യും മുഴുവനായും ഉൾക്കൊള്ളുന്ന യൂബ സിറ്റി മെട്രോപോളിറ്റൻ സ്റ്റാറ്റിസ്റ്റിക്കൽ പ്രദേശത്തിലെ ഒരു പ്രധാന നഗരമാണ് യൂബ സിറ്റി.
ഈ മെട്രോ മേഖലയിലെ ആകെ ജനസംഖ്യ 164,138 ആണ്.
റെഡ്ഢിംഗ് , ചിക്കോ എന്നിവയ്ക്കു പിന്നിലായി കാലിഫോർണിയിയിലെ 21-ആം റാങ്കുള്ള വലിയ മെട്രോപോളിറ്റൻ പ്രദേശമാണിത്.
ഇതിന്റെ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയ ഗ്രേറ്റർ സക്രാമെന്റോ CSA യുടെ ഭാഗമാണ്.
യൂബ സിറ്റി സ്ഥിതിചെയ്യുന്ന അക്ഷാംശരേഖാംശങ്ങൾ 39° 8'5 "വടക്ക്, 121° 37'34" പടിഞ്ഞാറ് (39.134792, −121.626201) എന്നിങ്ങനെയാണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം നഗരത്തിന്റെ ആകെ വിസ്തീർണ്ണം 14.7 ചതുരശ്ര മൈൽ (38 ചതുരശ്ര കിലോമീറ്റർ) ആണ്, അതിൽ 14.6 ചതുരശ്ര മൈൽ (38 ചതുരശ്ര കിലോമീറ്റർ) കരഭാഗവും ബാക്കി 0.1 ചതുരശ്ര മൈൽ (0.26 ചതുരശ്ര കിലോമീറ്റർ ) ഭാഗം ജലവുമാണ്.
മൊത്തം വിസ്തീർണ്ണത്തിൻറെ 0.53% വെള്ളമാണ്.
സാക്രമെന്റോയിൽ നിന്ന് 40 മൈൽ വടക്കായി സാക്രമെന്റോ താഴ്‌വരയിലാണ് യൂബ സിറ്റി പ്രദേശം സ്ഥിതിചെയ്യുന്നത്.
ലോകത്തിലെ ഏറ്റവും ചെറിയ പർവതനിരയായ സട്ടർ ബട്ട്‌സ് ഇവിടെയാണ്.
ഫെതർ നദി നഗരത്തിന്റെ കിഴക്കുഭാഗത്തെ അതിർത്തി പങ്കിടുന്നു.
ഈ പ്രദേശത്തെ "ഫെതർ റിവർ വാലി" എന്നും വിളിക്കാറുണ്ട്, ഇത് നഗരത്തെ അയൽപക്കമായ മേരീസ്വില്ലിൽ നിന്ന് വിഭജിക്കുന്നു.
യൂഫോർബിയേസീ ഇംഗ്ലീഷ് വിലാസം https://ml.wikipedia.org/wiki/Euphorbiaceae
300 -ഓളം ജനുസുകളിലായി ഏതാണ്ട് 7500 സ്പീഷിസുകൾ ഉള്ള ഒരു സസ്യകുടുംബമാണ് യൂഫോർബിയേസീ (Euphorbiaceae).
മധ്യരേഖാപ്രദേശങ്ങളിലാണ് പ്രധാനമായും ഈ കുടുംബത്തിലെ അംഗങ്ങളെ കണ്ടുവരുന്നത്, അതിൽത്തന്നെ ഭൂരിഭാഗവും ഇന്ത്യ-മലയൻ പ്രദേശത്തുമാണ്.
മിക്കവാറും കുറ്റിച്ചെടികളും മരങ്ങളുമായ ഇവയിൽ ചിലത് കള്ളിച്ചെടികളോട് സാമ്യം പുലർത്തുന്നവിധം മാംസളമായ തണ്ടോടുകൂടിയവയാണ്.
യൂഫോർബിയേസീ കുടുംബത്തിലെ പല അംഗങ്ങളിലും വിഷം അടങ്ങിയിട്ടുണ്ട്.
ചിലത് മാരകമാണ്, ചിലത് കണ്ണിലും മറ്റും വീണാൽ അസ്വസ്ഥതയുണ്ടാക്കുന്നതും.
സാമ്പത്തികമായും ഭക്ഷ്യപരമായും പ്രാധാന്യമുള്ള കപ്പ , ആവണക്ക് , കടലാവണക്ക് , റബ്ബർ എന്നിവ യൂഫോർബിയേസീ കുടുംബത്തിലെ പ്രധാന സസ്യങ്ങളാണ്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Euphorbiaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Euphorbiaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യൂഫ്രട്ടീസ് ഇംഗ്ലീഷ് വിലാസം https://ml.wikipedia.org/wiki/Euphrates
തെക്കുപടിഞ്ഞാറൻ ഏഷ്യയിലെ ഏറ്റവും നീളം കൂടിയതും ചരിത്രപരമായി പ്രമുഖസ്ഥാനമലങ്കരിക്കുന്ന നദികളിൽ ഒന്നുമാണ്‌ യൂഫ്രട്ടീസ് .
ടൈഗ്രീസിനോടൊപ്പം യൂഫ്രട്ടീസും ചേർന്നാണ്‌ മൊസൊപ്പൊട്ടോമിയയെ നിർ‌വചിച്ചത്.
തൗറൂസ് മലനിരകളിൽ നിന്ന് ഉത്ഭവിക്കുന്ന യൂഫ്രട്ടീസ് സിറിയയിലൂടെ ഒഴുകി ഇന്നത്തെ ഇറാഖിലെ ബസ്രക്ക് വടക്കുള്ള അൽ-ഖുർന എന്ന സ്ഥലത്ത് ടൈഗ്രീസിൽ പതിക്കുന്നു.
തുടർന്ന് ഷാത്തുൽ അറബ് എന്നറിയപ്പെടുന്ന നദി ഒടുവിൽ പേർഷ്യൻ ഉൾക്കടലിൽ ചെന്ന് ചേരുന്നു.
യൂഫ്രട്ടീസിന്റെ ആധുനിക നാമം സുമേറിയൻ , അക്കാഡിയൻ നാമങ്ങളായ യഥാക്രമം ബുറാനുൻ,പു-റത്-തു എന്നിവയിൽ നിന്ന് ഉത്ഭവിച്ചതായിരിക്കാം.
ഫലഭൂയിഷ്ഠമായ എന്നർഥം വരുന്ന ഗ്രീക്ക് പദം ഫ്രാറ്റ എന്നതിന്റെ രൂപമാണ്‌ യൂഫ്രട്ടീസ് എന്ന പേര്‌.
അതേസമയം യൂഫ്രട്ടീസ് പദത്തിന്റെ ഒടുവിലെ ഭാഗം "വഹിക്കുന്നതിന്‌" എന്നർഥം വരുന്ന പേർഷ്യനിലെ ഫെറാറ്റ് എന്നതിൽ നിന്നോ ഗ്രീക്കിലെ ഫെറൊ എന്നതിൽ നിന്നോ വന്നതാവാം എന്നും അഭിപ്രായമുണ്ട്.
മുറാത്ത് സു വിന്റെയും കാര സു വിന്റെയും മദ്ധ്യത്തിൽ നിന്നാണ്‌ യൂഫ്രട്ടീസ് ഉത്ഭവിക്കുന്നത്.
ഉത്ഭവസ്ഥാനത്തു നിന്ന് അതു വന്നു ചേരുന്ന ഷാത്തുൽ അറബ് വരെയുള്ള യൂഫ്രട്ടീസിന്റെ നീളം 2289 കിലോമിറ്ററാണെന്ന് കണക്കാക്കിയിട്ടുണ്ട്.
മുന്ന് രാജ്യങ്ങളിലൂടെ ഈ നദി ഒഴുകുന്നു.
തുർക്കി , സിറിയ , ഇറാഖ് എന്നിവയാണവ.
തുർക്കിയിലുള്ള ഈ നദിയുടെ നീളം ഏകദേശം 526 കിലോമീറ്റർ വരും.
സിറിയയിലും ഇറാഖിലും ഇതിന്റെ നീളം യഥാക്രമം 604 കിലോമീറ്ററും 1159 കിലോമീറ്ററും ആണ്‌.
ക്രിസ്തുവിനു മുമ്പ് നാലാം നൂറ്റാണ്ടിലെ സുമേറിയൻ നാഗരികത പുഷ്കലമായത് യൂഫ്രട്ടീസ് നദി കാരണമാണ്‌.
നിരവധി സുപ്രധാന നഗരങ്ങൾ ഈ നദീതീരത്ത് നിലകൊണ്ടിരുന്നു.
മാരി, സിപ്പാർ, നിപ്പൂർ, ഷ്രുപ്പാക്, ഉറുക്, ഉർ , എരിഡ് എന്നിവ അവയിൽ പെടുന്നു.
ഈ നദീതാഴ്‌വരയാണ്‌ പിന്നീട് ബാബിലോണിയൻ , അസ്സീറിയൻ ചക്രവർത്തിമാരുടെ ഹൃദയഭൂമിയെ നിർണ്ണയിച്ചത്.
നിരവധി നൂറ്റാണ്ടുകളായി പേർഷ്യൻ സാമ്രാജ്യത്തിന്റെ പശ്ചിമ മേഖലയേയും ഫലപ്രഥമായ ഈജിപ്ഷ്യൻ, റോമൻ നിയന്ത്രണത്തിന്റെ പൂർ‌വ്വ പരിധിയേയും നിശ്ചയിച്ചത് യൂഫ്രട്ടീസായിരുന്നു.
ഇമാം ഹുസൈൻ രക്തസാക്ഷിത്വം വരിച്ച കർബല യുദ്ധം നടന്നതും യൂഫ്രട്ടീസ് നദീതീരത്തായിരുന്നു.
യൂബർ ഇംഗ്ലീഷ് വിലാസം https://ml.wikipedia.org/wiki/Uber UBER
അമേരിക്കയിലെ സാൻ ഫ്രാൻസിസ്കോ ആസ്ഥാനമായ ഒരു ബഹുരാഷ്ട്ര ഓൺലൈൻ ഗതാഗത നെറ്റ്‌വർക്ക് കമ്പനിയാണ് ഊബർ (Uber) .
സ്മാർട്ട് ഫോൺ സൗകര്യമുള്ള ഇടപാടുകാർക്ക് ഊബർ എന്ന മൊബൈൽ ആപ് ഉപയോഗിച്ച് സ്വന്തമായി വാഹനമുള്ള യൂബർ ഡ്രൈവർമാരോട് യാത്രകൾ ആവശ്യപ്പെടാൻ സാധിക്കും.
യൂബർ എന്ന കമ്പനിയാണ് ഇതിനാവശ്യമായ മൊബൈൽ ആപ് ഉണ്ടാക്കുന്നതും മാർക്കറ്റ് ചെയ്യുന്നതും ഓപറേറ്റ് ചെയ്യുന്നതും.
2019 ജൂൺ 12 -ലെ കണക്കനുസരിച്ച് യൂബർ 63 രാജ്യങ്ങളിൽ 785+ നഗരങ്ങളിൽ പ്രവർത്തിക്കുന്നുണ്ട്.
യൂബറിന്റെ വരവോടെ പല കമ്പനികളും ഈ രീതി അനുകരിച്ച് ഇത്തരം കച്ചവട ഉൽപ്പന്നങ്ങൾ പുറത്തിറക്കിയിട്ടുണ്ട്.
ഈ പരിപാടിയെ യൂബറിഫിക്കേഷൻ എന്ന് വിളിക്കുന്നു.
കേരളത്തിൽ ഇപ്പോൾ കൊച്ചിയിലും (എറണാകുളം ജില്ല ) കോഴിക്കോടും തിരുവനന്തപുരത്തും തൃശ്ശൂരിലും കോട്ടയത്തും ഈ സേവനം ലഭ്യമാണ് , ഇന്റർനെറ്റ്‌ ഉള്ള സ്മാർട്ട്‌ഫോൺ ഉപയോക്താക്കൾക്ക് വളരെ സൌകര്യ പ്രദമായി ഉപയോഗിക്കാൻ കഴിയുന്ന ടാക്സി സർവീസ് ആണ് യൂബർ ,
ടാക്സി ബുക്ക്‌ ചെയ്യാൻ വളരെ എളുപ്പവും , യാത്രാ നിരക്ക് കുറവും , സമയ കൃത്യതയും , കാഷ് ആയോ ഓൺലൈൻ ആയോ പണം കൈമാറാം എന്ന സവിശേഷതയും യൂബെറിനെ കൂടുതൽ ജനകീയമാക്കുന്നു .
യൂബർ സർവീസ് ഉപയോഗിക്കാൻ ആഗ്രഹിക്കുന്നവർ ആദ്യം അവരുടെ സ്മാർട്ട്‌ ഫോണിൽ , ഗൂഗിൾ പ്ലേ സ്റ്റോർ , ആപ്പിൾ ആപ് സ്റ്റോർ , അല്ലെങ്കിൽ വിൻഡോസ്‌ സ്റ്റോർ ഇൽ നിന്നും , യൂബർ ആപ് ഡൌൺലോഡ് ചെയ്ത് ഇൻസ്റ്റാൾ ചെയ്യുക , തുടർന്ൻ ആപ്പ് ഓപ്പൺ ചെയ്തു , നമ്മുടെ പേര് , മൊബൈൽ നമ്പർ , ഇമെയിൽ , , പെയ്മെന്റ് നടത്താനുള്ള ഡെബിറ്റ് കാർഡ്‌ വിവരങ്ങൾ തുടങ്ങിയവ , ചേർക്കുക , തുടർന്ൻ ഒരു OTP പാസ്സ്‌വേർഡ്‌ മുഖേന നമുക്ക് യാത്ര ചെയ്യാനുള്ള കസ്റ്റമർ ആയി രജിസ്റ്റർ ചെയ്യാം , തുടർന്ൻ യൂബെർ ആപ് ഓപ്പൺ ചെയ്തു , ടാക്സി ബുക്ക്‌ ചെയ്യാം ,
യൂബറിൽ , യൂബർ ഗോ , യൂബർ X , യൂബർ XL , യൂബർ HIRE ,യൂബർ ഇന്റർസിറ്റി എന്നിങ്ങനെ നമ്മുടെ ആവശ്യാനുസരണം പല സർവീസുകൾ ലഭ്യമാണ് , യുബെർ ഗോ നിങ്ങൾക്ക് ഹാച്ച് ബാക്ക് മോഡലുകൾ ആയാ , മാരുതി റിട്സ് , ഇയോൺ തുടങ്ങിയ ചെറുകാറുകൾ യാത്രക്കായി ഉപയോഗിക്കാം , യുബെർന്റെ ഏറ്റവും നിരക്ക് കുറഞ്ഞ സർവീസ് ആണിത് , അടുത്തതായി യുബെർ X  , ടൊയോട്ട എടിയോസ് , മാരുതി സ്വിഫ്റ്റ് ഡിസൈർ , തുടങ്ങിയ സെടാൻ വിഭാഗത്തിൽ പെട്ട നാലുപേർക്ക് യാത്ര ചെയ്യാവുന്ന  കാറുകൾ ആണ് ലഭിക്കുക , ഇതിന്റെ റേറ്റ് യുബെർ ഗോ അപേക്ഷിച്ച് അൽപ്പം കൂടുതൽ ആയിരിക്കും , ലഗ്ഗേജ് കൊണ്ട് പോകാൻ ഉള്ളവർക്ക് ഡിക്കി സൗകര്യം ഉള്ള കാറുകൾ ഈ വിഭാഗത്തിൽ ലഭിക്കും , അടുത്തതായി യുബെർ XL , ആറു പേർക്ക് സുഖമായി യാത്ര ചെയാവുന്ന ഇന്നോവ , മഹിന്ദ്ര  സൈലോ , തുടങ്ങിയ വാഹനങ്ങൾ ഈ സെഗ്മെന്റിൽ ലഭിക്കും , റേറ്റ്  മറ്റുള്ളവയെ അപേക്ഷിച്ച് കുറച്ചു കൂടുതൽ ആണ് .
അടുത്തതായി UBER HIRE കുറച്ചു മണിക്കൂറുകൾ നേരത്തേക്ക് ഒരു ടാക്സി വാടകയ്ക്ക് ലഭിക്കണം എങ്കിൽ ഇതാണ് ഉത്തമം , ആ സമയത്തിനുള്ളിൽ പോകാവുന്ന പരമാവധി നിങ്ങൾക്ക് യാത്ര ചെയ്യാം ( ഇതിൽ ചില കണ്ടീഷൻസ് ഉണ്ട് )
ഇനി നിങ്ങൾക്ക് യുബെർ വഴി ടാക്സി ബുക്ക്‌  യാത്ര ചെയ്യാനായി , നിങ്ങളുടെ സ്മാർട്ട്‌ ഫോണിലെ യുബെർ ആപ് തുറക്കുക , താഴെ , യൂബർ ഗോ , യൂബർ X , യൂബർ XL , യൂബർ HIRE , തുടങ്ങിയവയിൽ ആവശ്യമുള്ള സർവീസ് സെലെക്റ്റ് ചെയ്യുക , പെയ്മെന്റ് ഓപ്ഷൻ കാഷ് , അല്ലെങ്കിൽ , കാർഡ്‌ , അല്ലെങ്കിൽ ഏതെങ്കിലും മൊബൈൽ വാല്ലെറ്റ് സെലെക്റ്റ് ചെയ്യുക , മൊബൈൽ വാല്ലെറ്റ് സെലക്ട്‌ ചെയ്യുമ്പോൾ യുബെർ നിഷ്കർഷിച്ചിട്ടുള്ള മിനിമം ബാലൻസ് ഉണ്ടെങ്കിൽ മാത്രമേ അത് സെലക്റ്റ് ചെയ്യാൻ സാധിക്കുകയുള്ളൂ .
യാത്ര ബുക്ക് ചെയ്തതിനു ശേഷം , പെയ്മെന്റ് മോഡ് നമുക്ക് മാറ്റാൻ സാധിക്കുന്നതല്ല , തുടർന്ൻ മുകളിൽ നമ്മൾ നിൽക്കുന്ന സ്ഥലം ആയിരിക്കും , സാധാരണയായി നമുക്ക് ടാക്സി വരേണ്ട സ്ഥലം ആയി കൊടുത്തിട്ടുണ്ടാകുക , നാം ഏതെങ്കിലും ബഹു നില കെട്ടിടത്തിന്റെ അകത്താണ്  എങ്കിൽ മാപ്പിൽ നമ്മൾ നിൽക്കുന്ന സ്ഥലം തെറ്റായി കാണിക്കാൻ സാധ്യത ഉണ്ട് , അല്ലെങ്കിൽ കുറച്ചകലെയുള്ള ഒരു സുഹൃത്തിനെ , ഭാര്യയെ , അമ്മയെ , അല്ലെങ്കിൽ മക്കളെ  പിക് ചെയ്യാൻ ആണ് ആഗ്രഹിക്കുന്നതെങ്കിൽ , മുകളിലെ പിക്കപ്പ് ലൊക്കേഷൻ നമുക്ക് കൃത്യമായി മാപ്പിൽ മാർക്ക്‌ ചെയ്യാൻ സാധിക്കും , ഇതിനു മാപ്പിനെ കുറിച്ച് , നമ്മുടെ വഴികളെ കുറിച്ച് ഒരു ധാരണ ആവശ്യമാണ്‌ , ഇല്ലെങ്കിൽ പിക്കപ്പ് ചെയ്യേണ്ട സ്ഥലം മുകളിൽ നമുക്ക് എഡിറ്റ്‌ ചെയ്‌താൽ അതിനോട് അനുബന്ധിച്ചുള്ള സെലക്ഷൻ വരും അതിൽ നിന്നും നമ്മുടെ ലോകെഷൻ സെലെക്റ്റ് ചെയ്തും കൊടുക്കാം , തുടന്ൻ നമുക്ക് എങ്ങോട്ടാണ് പോകേണ്ടത് എന്നും കൂടെ എന്റെർ ചെയ്യുക , ഇത് നിർബന്ധം ആണ് , എന്നാൽ മാത്രമേ നമുക്ക് ടാക്സി ബുക്ക്‌ ചെയ്യാൻ പറ്റൂ .
നിരവധി ഡ്രൈവർമാർ ഉള്ള യുബെർനു , ടാക്സി ഡ്രൈവർക്ക് അവരുടെ സൗകര്യം നോക്കി യാത്രകൾ സൗകര്യം ചെയ്യുന്നതിന് വേണ്ടിയും , യാത്രക്ക് ഏകദേശം വരുന്ന ചെലവ് കണക്കു കൂട്ടി നമ്മളെ അറിയിക്കാനും വേണ്ടിയാണ് ഇത് .
തുടന്നു REQUEST UBER നാം സെലെക്റ്റ് ചെയ്യുമ്പോൾ , നമ്മുടെ അടുത്തുള്ള യുബെർ കാറുകളിലേക്ക് നമ്മുടെ യാത്ര ചെയ്യാനുള്ള ആഗ്രഹം അറിയിച്ചു കൊണ്ടുള്ള സന്ദേശം എത്തുകയും , ഊഴം അനുസരിച്ച് ഏറ്റവും അടുത്തുള്ള ഡ്രൈവർ നമ്മുടെ , ആവശ്യം അനുസരിച്ച് യാത്രക്ക് തയ്യാറാവുകയും ഡ്രൈവർ അദ്ദേഹത്തിന്റെ മൊബൈലിൽ OK ചെയ്യുകയും , ഉടനെ തന്നെ നമുക്ക് നാം യാത്ര ചെയ്യാൻ പോകുന്ന വാഹനത്തിന്റെ നമ്പറും , ഏകദേശം വാഹനം നമ്മുടെ അടുത്ത് എത്താൻ എടുക്കുന്ന സമയവും , ഡ്രൈവറുടെ പേരും, മൊബൈൽ നമ്പറും , ഫോട്ടോയും , അദ്ദേഹത്തെ കുറിച്ച് , ഇതിനു മുന്പ് യാത്ര ചെയ്തവർ നൽകിയ , സ്റ്റാർ മാർക്കും കാണാൻ സാധിക്കും .
വഹ്ഹണം നിൽക്കുന്ന സ്റ്റാർട്ടിംഗ് പോയിന്റിൽ നിന്നും പുറപ്പെട്ടാൽ നമ്മുടെ യുബെർ ആപ്പിലും അത് നമുക്ക് ദ്രിശ്യമാകും , ശരിയായ വഴിയിൽ ആണ് വരുന്നതെന്നും , തെറ്റായ വഴിയിൽ ആണ്  ഡ്രൈവർ പോകുന്നതെങ്കിൽ , അദ്ദേഹത്തെ നമുക്ക് ഫോണിൽ വിളിക്കാം , ഇപ്പോൾ സാധാരണയായി , യാത്ര ബുക്ക്‌ ചെയ്യുമ്പോൾ തന്നെ ഡ്രൈവർ നമ്മളെ വിളിച്ചു , നാം നിൽക്കുന്ന ഏരിയ അന്വേഷിക്കും , അത് അദ്ദേഹത്തിന് എളുപ്പത്തിനും , യാത്രക്ക് വിളിച്ചത് വ്യാജമല്ല എന്ന് ഉറപ്പിക്കാനും വേണ്ടിയാണ് .
തുടർന്ൻ വാഹനം നമ്മുടെ അടുത്ത് എത്തുകയും , നാം യാത്ര തുടങ്ങുകയും ചെയ്യുന്നു , നാം വാഹനത്തിൽ പ്രവേശിച്ച സ്ഥലം മുതലാണ്‌ , യുബെർ നമ്മുടെ യാത്ര ചെയ്യുന്ന കിലോമീറ്റർ കണക്കാക്കുന്നത് .
യാത്രക്കിടയിൽ നമുക്ക് വേണമെങ്കിൽ അതെ റൂട്ടിൽ യാത്ര ചെയ്യുന്ന വേറെ സഹയാത്രികനെ കൂടെ ഉൾപ്പെടുത്തി , യാത്ര ചെലവ് പങ്കു  വെച്ച് കൊടുക്കാൻ ഉള്ള  സൌകര്യവും ഉണ്ട് .
യാത്ര അവസാനിച്ച ശേഷം , നാം ആദ്യം സെറ്റ് ചെയ്തത് ഡെബിറ്റ് കാർഡ് , അല്ലെങ്കിൽ മൊബൈൽ വാല്ലെറ്റ് പോലെയുള്ള ഓൺലൈൻ പെയ്മെന്റ് ആണെകിൽ , ഡ്രൈവെറോട് നന്ദി പറഞ്ഞു യാത്ര അവസാനിപ്പിക്കാം , അല്ല , കാഷ് ആണ് സെലെക്റ്റ് ചെയ്തത് എങ്കിൽ , ആപ്പിൾ കാണിച്ച പണം കൊടുത്തു നന്ദി പറഞ്ഞു നമുക്ക് യാത്ര അവസാനിപ്പിക്കാം , യാത്ര അവസാനിച്ച് പണം നൽകിയ  ശേഷം നാം നടത്തിയ യാത്രയെ കുറിച്ചും , ഡ്രൈവറെ കുറിച്ചും , നമുക്ക് അഭിപ്രായം രേഖപ്പെടുത്താം , അഞ്ചു നക്ഷത്രം വരെ നൽകാവുന്ന ആ ചെറിയ പോളിങ്ങിൽ , നമുക്ക് യൂബെർ യാത്രയുടെയും , യൂബെർ ഡ്രൈവറുടെയും പെരുമാറ്റത്തെ കുറിച്ച്  പോയിന്റ് രേഖപ്പെടുത്താം , ഇത് പിന്നീട് യൂബെർ ഉപയോഗിക്കുന്ന മറ്റു  ആളുകൾക്കും സഹായകരമാവും , യൂബെറിനു അവരുടെ സർവീസിൽ ഉള്ള പോരായ്മകൾ പരിഹരിക്കുന്നതിന് സഹായകരമാവുകയും ചെയ്യും , ഡ്രൈവർ കൂടുതൽ പണം ആവശ്യപ്പെട്ടാലോ , കൂടുതൽ തുക അക്കൗണ്ട്‌ ഇല നിന്ന് നഷ്ടമാവുകയോ ചെയ്‌താൽ നമുക്ക് കംപ്ലൈന്റ്റ്‌ ചെയ്യാനുള്ള സൌകര്യവും യൂബെർ  ആപ്പിൽ ഉണ്ട് .
ഏതെങ്കിലും ട്രിപ്പ്‌ നാം ബുക്ക്‌ ചെയ്ത് ഡ്രൈവർ വരുമ്പോൾ , അല്ലെങ്കിൽ ട്രിപ്പ്‌ ബുക്ക്‌
ചെയ്ത്  അഞ്ചു മിനിട്ടിനു ശേഷം ക്യാൻസൽ ചെയ്യുകയോ നമ്മുടെ ഭാഗത്ത്‌ നിന്നും ഉണ്ടായാൽ 50 രൂപ നാം യൂബെറിനു പിഴയായി നൽകേണ്ടി വരും .
യൂബെർന്റെ ഭാഗത്ത് നിന്നുള്ള കുഴപ്പം കൊണ്ടാണ് ട്രിപ്പ്‌ ക്യാൻസൽ ചെയ്തത് എങ്കിൽ , അപ്രകാരം അനാവശ്യമായി യൂബെർ ഫൈൻ ചാർജ് ചെയ്തു എങ്കിൽ , നിങ്ങൾക്ക് യൂബെർ ആപ്പിൽ തന്നെ ഈ തുക തിരിച്ചെടുക്കാനുള്ള സൌകര്യവും ഉണ്ട് .
അവലംബം പുറത്തേക്കുള്ള കണ്ണികൾ Uber എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യൂബർ ഈറ്റ്‌സ്
കാലിഫോർണിയയിലെ സാൻ ഫ്രാൻസിസ്കോ ആസ്ഥാനമാക്കി 2014 ൽ ഉബർ ആരംഭിച്ച ഒരു അമേരിക്കൻ ഓൺലൈൻ ഫുഡ് ഓർഡറിംഗ്, ഡെലിവറി പ്ലാറ്റ്‌ഫോമാണ് യൂബർ ഈറ്റ്സ് .
തെരഞ്ഞെടുത്ത ഹോട്ടലിൽ നിന്നുള്ള വ്യത്യസ്ത ഭക്ഷണം യൂബർ കൊറിയർ പാർട്‌നർമാർ ചുരുങ്ങിയ സമയത്തിനുള്ളിൽ ഉപഭോക്താക്കൾക്ക് അവരുടെ അടുത്ത് എത്തിക്കുന്നതാണ് ഇതിന്റെ പ്രവർത്തനരീതി.
ഇതിനായി യൂബെർ ഈറ്റ്സ് ആപ്പ് ഡൗൺലോഡ് ചെയ്ത് ഡെലിവറി വിലാസം നൽകണം.
യൂബർ ഈറ്റ്സ് 2014 ൽ ലോസ് ആഞ്ചലസിലാണ് പ്രവർത്തനം തുടങ്ങിയത്.
നിലവിൽ യൂബർ ഈറ്റ്സ് വിവിധ രാജ്യങ്ങളിലെ 78 നഗരങ്ങളിൽ ലഭ്യമാണ്.
കേരളത്തിലാദ്യമായി കൊച്ചിയിലാണ് യൂബർ ഈറ്റ്‌സിന്റെ സേവനം ലഭ്യമായ നഗരം.
കാലത്ത് 8 മണിമുതൽ രാത്രി 1 മണിവരെ സാധാരണ സേവനം ലഭിക്കും.
ഓൺലൈൻ ആപ്പ് വഴി തെരഞ്ഞെടുക്കുന്ന ഭക്ഷണം യൂബർ ഈറ്റ്‌സ്ന്റെ സ്വന്തം ഡെലിവറി ബോയ്‌സ് ഉപഭോക്താക്കൾ പറയുന്ന സ്ഥലത്തെത്തിക്കും.
ഓരോ ഡെലിവറിക്കും 25 രൂപയാണ് യൂബർ ഈറ്റ്‌സ് സർവ്വീസ് ചാർജായി ഈടാക്കുന്നത്.
ഇതിന് പുറമെ ഓർഡറിന് ഹോട്ടലുകൾ യൂബർ ഈറ്റ് കമ്പനിക്ക് കമ്മീഷനും നൽകും.
ഹോട്ട് കെയ്‌സുകളിൽ ഭക്ഷണം എത്തിക്കുന്നതിനാൽ ചൂടോടെ തന്നെ വിഭവങ്ങൾ ലഭിക്കുമെന്നത് മറ്റൊരു പ്രത്യേകതയാണ്.
ഇതിനായി നൂറുകണക്കിന് കൊറിയർ പാർട്‌നർമാരാണ് ഒരോ നഗരങ്ങളിലും  യൂബർ ഈറ്റ്‌സ് കമ്പനി നിയമിച്ചിരിക്കുന്നത്.
ഒരാഴ്ചത്തെ ഭക്ഷണം ഉപഭോക്താക്കൾക്ക് ഈ ആപ്പിലൂടെ മുൻകൂട്ടി ബുക്ക് ചെയ്യാനുള്ള സംവിധാനം ഒരുക്കിയിട്ടുണ്ട്.
പ്രാരംഭ ആനുകൂല്യമായി റെസൊറന്റുകളിൽ നിന്ന് പരമാവധി 200 രൂപ വരെ എന്ന നിലയിൽ അഞ്ച് ഓർഡറുകൾക്ക് 50 ശതമാനം ഇളവ് ലഭിക്കും.
100 രൂപയാണ് കുറഞ്ഞ ഓർഡർ തുക.
2019 ജൂണിൽ  ഉബർ ഈറ്റ്സ് തങ്ങളുടെ ഉപഭോക്താക്കൾക്ക് ഡ്രോൺ വഴി ഭക്ഷണം എത്തിക്കുമെന്ന് പ്രഖ്യാപിച്ചിരുന്നു.
യൂബ കൗണ്ടി
യൂബ കൗണ്ടി , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള ഒരു കൗണ്ടിയാണ്.
2010 ലെ യു.എസ്. സെൻസസ് പ്രകാരം ഈ കൗണ്ടിയിലെ ആകെ ജനസംഖ്യ 72,155 ആയിരുന്നു.
കൗണ്ടി സീറ്റ് മേരീസ്‍വില്ലെ യിലാണ്.
ഈ കൌണ്ടി കാലിഫോർണിയയിലെ മദ്ധ്യ താഴ്വരയിൽ ഫെതെർ നദി യോരത്താണ് സ്ഥിതി ചെയ്യുന്നത്.
1850 ൽ കാലിഫോർണിയയ്ക്കു സംസ്ഥാന പദവി ലഭിച്ച സമയത്തു രൂപം നൽകിയ കാലിഫോർണിയയിലെ യഥാർത്ഥ കൗണ്ടികളിലൊന്നാണ് യൂബ കൗണ്ടി.
ഈ കൗണ്ടിയുടെ പ്രദേശങ്ങൾ 1851 ൽ പ്ലേസർ കൗണ്ടിയിലേയ്ക്കും 1851 ൽ നെവാഡ കൗണ്ടി യിലേയ്ക്കും 1852 ൽ സിയേറ കൗണ്ടി യിലേയ്ക്കും കൈമാറ്റം ചെയ്യപ്പെട്ടിരുന്നു.
യൂബിക് ഇംഗ്ലീഷ് വിലാസം https://ml.wikipedia.org/wiki/Ubic
മലയാളിയായ ഒരു കലാകാരനാണ് വിവേക് പ്രേമചന്ദർ എന്ന യൂബിക്.
ദുബായിൽ വച്ചാണ് യൂബിക് എന്ന പേരിൽ കലാ മേഖലയിലേക്കു തിരിയുന്നത്.
1969ൽ പ്രസിദ്ധീകരിക്കപ്പെട്ട ഫിലിപ് എ. ഡിക്കിന്റെ ശാസ്ത്ര നോവലിന്റെ പേരാണ് യൂബിക്.
സർവവ്യാപി എന്നർഥം വരുന്ന യൂബിക്വിറ്റസ് എന്ന ഇംഗ്ലീഷ് പദവുമായുള്ള ഇതിന്റെ സാമ്യമാണു പേരു തിരഞ്ഞെടുക്കാൻ ഇദ്ദേഹത്തെ പ്രേരിപ്പിച്ചത്.
ആശയാധിഷ്ഠിത രചനകളിലാണു യൂബിക് ഇപ്പോൾ കൂടുതൽ ശ്രദ്ധ കേന്ദ്രീകരിക്കുന്നത്.
ഹൈസ്കൂൾ പഠനത്തിനു ശേഷം പയ്‌യൻ എത്തിപ്പെട്ടത് ഡൽഹിയിലെ ഒരു ഫാഷൻ സ്കൂളിൽ.
തന്റെ  സങ്കൽപങ്ങളുമായി യോജിച്ചു പോകുന്നില്ലെന്നു കണ്ടപ്പോൾ ഒരു വർഷത്തെ പഠനത്തിനു ശേഷം കോളജ് വിട്ടു.
പരസ്യകല, പ്രസിദ്ധീകരണ രംഗത്തെ ഇൻറേൺഷിപ്പുകളായിരുന്നു അടുത്തത്.
അങ്ങനെയിരിക്കെയാണ് മണൽക്കാറ്റ് തലോടുന്ന ദുബായിലേക്കുള്ള പറിച്ചുനടൽ.
ഒബാമ, അഹമ്മദിനെജാദ്, ബിൻലാദൻ എന്നിവരുടെ മുഖങ്ങൾ ഉൾപ്പെടുത്തി ചെയ്ത ‘'ഹോളി ഗോസ്റ്റ് ആണ് അടുത്തിടെ ശ്രദ്ധിക്കപ്പെട്ട ചിത്രം.
പ്രദർനങ്ങൾ
കൊച്ചിയുടെയും മുസിരിസിന്റെയും ഭൂതം, ഭാവി, വർത്തമാനം എന്നിവയെ സംബന്ധിച്ച ചർച്ചകൾക്കു വഴിവയ്ക്കുന്ന ഒരുകൂട്ടം വിവരണ ചിത്രങ്ങളാണ് കൊച്ചി-മുസിരിസ് ബിനാലെയിൽ യൂബിക് അവതരിപ്പിച്ചത്.
അവലംബം ↑ http://us.manoramaonline.com/cgi-bin/MMOnline.dll/portal/localContentView.do?tabId=16 programId=1079897624 contentId=13012715 district=Cochin BV_ID=@@@ ↑ http://us.manoramaonline.com/cgi-bin/MMOnline.dll/portal/localContentView.do?tabId=16 programId=1079897624 contentId=13012715 district=Cochin BV_ID=@@@
യൂബർ കപ്പ്
വനിതാ ദേശീയ ബാഡ്മിന്റൺ ടീമുകൾ മത്സരിക്കുന്ന ഒരു പ്രധാന അന്താരാഷ്ട്ര ബാഡ്മിന്റൺ മത്സരമാണ് യൂബർ കപ്പ് .
1956–1957 ൽ ആദ്യമായി യൂബർ കപ്പ് മത്സരം നടന്നു.
തുടക്കത്തിൽ മൂന്ന് വർഷത്തെ ഇടവേളകളിൽ നടത്തപ്പെട്ട ഈ മത്സരം 1984 മുതൽ രണ്ട് വർഷത്തിലൊരിക്കൽ നടത്തപ്പെടുന്നു.
ലോക പുരുഷ ടീം ചാമ്പ്യൻഷിപ്പായ തോമസ് കപ്പുമായി ചേർന്നും ഈ മത്സരം നടത്തപ്പെടാറുണ്ട്.
2007 ൽ തോമസ്, യൂബർ കപ്പ് ഫൈനലുകൾ വീണ്ടും വേർപെടുത്താൻ ബാഡ്മിന്റൺ വേൾഡ് ഫെഡറേഷൻ തീരുമാനിച്ചെങ്കിലും ആ നിർദ്ദേശം ഒടുവിൽ ഉപേക്ഷിച്ചു.
മുൻ ബ്രിട്ടീഷ് വനിതാ ബാഡ്മിന്റൺ താരമായ ബെറ്റി യൂബെറിൻറെ പേരിലാണ് യൂബർ കപ്പിന് പേര് നൽകിയിരിക്കുന്നത്.
ഊബർ ട്രോഫി
ആദ്യത്തെ യൂബർ കപ്പ് ടൂർണമെന്റ് നടന്ന വർഷം 1956 ലെ വാർഷിക പൊതുയോഗത്തിൽ യൂബർ കപ്പ് ട്രോഫി ഔദ്യോഗികമായി സമ്മാനിച്ചു.
ലണ്ടനിലെ റീജന്റ് സ്ട്രീറ്റിലെ പ്രമുഖ വെള്ളിനിർമ്മാതാക്കളായ മാപ്പിൻ വെബ് ആണ് ഇത് നിർമ്മിച്ചത്.
ട്രോഫിക്ക് 20 ഇഞ്ച് ഉയരമുണ്ട്, ഒരു സ്തംഭത്തിന് മുകളിൽ കറങ്ങുന്ന ഗ്ലോബും ഒരു വനിതാ താരം ഷട്ടിൽകോക്കിന് മുകളിൽ നിൽക്കുന്നതുമായ രീതിയിലാണ് ഇതിന്റെ നിർമ്മാണം.
2018 ടൂർണമെന്റ് തായ്‌ലൻഡിലെ ബാങ്കോക്കിലാണ് നടന്നത്.
ഈ മത്സരത്തിൽ ജപ്പാൻ വിജയിച്ചു.
ഇതും കാണുക തോമസ് കപ്പ് അവലംബം
യൂമാ ഡയകൈറ്റ് ഇംഗ്ലീഷ് വിലാസം https://ml.wikipedia.org/wiki/Youma_Diakite
ഒരു മാലിയൻ മോഡലും നടിയും ടെലിവിഷൻ വ്യക്തിത്വവും ഷോ ഗേളുമാണ് യൂമ ഡയകൈറ്റ് (ജനനം 1 മെയ് 1971).
പ്രധാനമായും ഇറ്റലിയിൽ സജീവമായ യുമ നവോമി കാംപ്ബെല്ലിനോട് വളരെ സാമ്യമുള്ളതിനാൽ അവർ അന്തർദേശീയമായി "മറ്റൊരു നവോമി" എന്നും അറിയപ്പെടുന്നു.
യൂമ മാലിയിൽ ജനിച്ച് പാരീസിൽ വളർന്നു 18 വയസ്സുള്ളപ്പോൾ ഡയകൈറ്റ് ലോകമെമ്പാടും അറിയപ്പെടുന്നത് ബെനറ്റൺ ഗ്രൂപ്പ് ഒരു പരസ്യ പ്രചാരണത്തിന്റെ വക്താവായി അവളെ തിരഞ്ഞെടുത്തതോടെയാണ്.
1998-ൽ ഇറ്റലിയിലേക്ക് മാറുകയും അർമാനി, വെർസേസ്, ഡോൾസ് ഗബ്ബാന എന്നിവയുൾപ്പെടെയുള്ള ശ്രദ്ധേയരായ സ്റ്റൈലിസ്റ്റുകളുടെ ഒരു റൺവേ മോഡലായിരുന്നു ഡയകൈറ്റ്.
നിരവധി ടെലിവിഷൻ ഷോകളിൽ ഡയകൈറ്റ് പ്രത്യക്ഷപ്പെട്ടു.
റായ് യുനോ സംപ്രേഷണം ചെയ്ത റിയാലിറ്റി-ടാലന്റ് ഷോ ബല്ലാൻഡോ കോൺ ലെ സ്റ്റെല്ലെ (ഡാൻസിംഗ് വിത്ത് ദ സ്റ്റാർസിന്റെ ഇറ്റാലിയൻ പതിപ്പ്) കൂടാതെ കനാൽ 5 സംപ്രേഷണം ചെയ്യുന്ന റിയാലിറ്റി-ഗെയിം ഷോയായ L'isola dei famosi (ഇറ്റാലിയൻ പതിപ്പ് സെലിബ്രിറ്റി സർവൈവർ) എന്നിവയിലും അവർ ഒരു മത്സരാർത്ഥിയായിരുന്നു.
2017-ൽ ചാഡ് സ്റ്റാഹെൽസ്കി സംവിധാനം ചെയ്ത ജോൺ വിക്ക്: ചാപ്റ്റർ 2 എന്ന ആക്ഷൻ ചിത്രത്തിലും ഡയകൈറ്റ് പ്രത്യക്ഷപ്പെട്ടു.
വംശീയതയ്‌ക്കെതിരായ ഒരു അന്താരാഷ്ട്ര രാഷ്ട്രീയ പ്രവർത്തക കൂടിയാണ് ഡയകൈറ്റ്.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് യൂമാ ഡയകൈറ്റ്
യൂബെനാഞ്ചി സ്വാമ്പ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Eubenangee_Swamp_National_Park
ആസ്ത്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ദേശീയോദ്യാനമാണ് യൂബെനാഞ്ചി സ്വാമ്പ് ദേശീയോദ്യാനം .